stanford-oval/wikipedia huggingface dataset:
יצחק בראנס
קריירה

בראנס היה מראשוני שחקני כדורת דשא לעיוורים בישראל. בשנים 1994, 1995, 1999, 2000, 2001, 2004 ו-2006 זכה בתואר אלוף ישראל לדרגת נכות B1.
ב-1993 יצא להתחרות באליפות העולם וזכה במדליית הכסף בתחרות הזוגות. במסגרת אליפויות העולם הבאות חזר וקצר הישגים (מדליות כסף באליפות העולם לשנת 2005 ו-2011 ומדליות ארד בשנים 2001–2002). במדליית הארד באליפות העולם 2002 זכה במסגרת תחרות יחידים.
בשנת 1996 השתתף במשחקים הפאראלימפיים באטלנטה וזכה במדליית ארד.
בשנים 2000 ו-2006 זכה בתואר "ספורטאי השנה" ובשנת 2008 בתואר "ספורטאי העשור" באירוע שקיים משרד התרבות והספורט.
יוסף ישועה

יוסף ישועה (1935–2000), היה שבע פעמים אלוף ישראל בטניס שולחן (1958, 1960, 1961, 1963, 1964, 1965‏ ו-1967), אלוף המכביה (1969) מאמן נבחרת ישראל ומזכיר איגוד טניס השולחן בישראל.
ביוגרפיה

ישועה גדל בתל אביב. הוא שיחק כדורגל בגימנסיה העברית "הרצליה" בתל אביב ולאחר פציעה בשתי רגליו החל לשחק טניס שולחן במועדון מכבי הצפון תל אביב.
בשנת 1958 זכה ישועה לראשונה באליפות ישראל בטניס שולחן. לאחר מכן הוא נסע לשנה ללמוד בווינה. בשנים 1960 ו-1961 זכה שוב בתואר אליפות ישראל בטניס שולחן.
ביוגרפיה > אלוף המכביה

בתחרויות טניס השולחן של המכביה השמינית שנערכו בשנת 1969 זכה ישועה בשתי מדליות זהב, לאחר ניצחון במשחק הגמר 2-3 על ג'ף אינגבר מבריטניה אלוף המכביות החמישית והשישית ובטורניר זוגות ביחד עם יוסף שיפמן לאחר ניצחון במשחק הגמר על ברנרד בוקרט מארצות הברית וטום פולצק מאוסטרליה 0-2.
חייו האישיים

ישועה היה נשוי לקלודין, שחקנית נבחרת ישראל בטניס שולחן ואב ולבת. עבד כרוקח והתנשא לגובה של 1.91 מטר. נוסף לכך, אימן טניס שולחן בקבוצת מכבי הצפון תל אביב ואת נבחרת ישראל ושימש כמזכיר איגוד טניס השולחן בישראל.
הנצחה

גביע המדינה לגברים על שם יוסף ישועה.
הערות שוליים

↑  ישועה נשאר אלוף בטניס שולחן, מעריב, 8 באוגוסט 1965
↑  אלכס דורון, "אני מוכן למסור את הכתר למי שיוכיח שהוא טוב ממני", מעריב, 13 באוגוסט 1965
↑  א. טבק, ישועה: כשהסתכל אינגבר על לוח התוצאות ידעתי שניצחתי, מעריב, 4 באוגוסט 1969
↑  א. טבק, ישועה זכה במדליות זהב בטניס שולחן, דבר, 3 באוגוסט 1969
יוסף כהן-אלרן

| --- | --- |

יוסף כהן-אלרן, 2019
 לידה:  15 בינואר 1943 (בן 81) חילה, עיראק המנדטורית 
 מדינה:  ישראל 
 מקום לימודים:  האוניברסיטה הפתוחה 
 סוגה:  שירה, ספר עיון 
 פרסים והוקרה:  פרס קוגל (2013) 
 
יוסף כהן-אלרן (נולד ב-15 בינואר 1943) הוא משורר וסופר ישראלי. חתן פרס קוגל לספרות.
ביוגרפיה

יוסף כהן-אלרן נולד בעיר אל-חלה, עיר ששכנה ליד עתיקות בבל בעיראק ובגיל שמונה עלה עם הוריו לישראל. עד גיל שש עשרה התגוררה המשפחה במעברה ליד פתח-תקווה. כהן-אלרן למד בבית-ספר תיכון מקצועי, את רעייתו, הכיר כשהייתה בת 16, במהלך שירותו הצבאי. אחרי נישואיהם נולדו להם שני ילדים. בהיותו בן עשרים ושש פורסם הרומן הראשון שלו, שאת הטיוטה שלו כתב כבר בהיותו תלמיד בבית הספר התיכון. באותן שנים פרסם עוד ארבעה ספרים. מאז שנות הארבעים לחייו הוא חותם על ספריו בשם יוסף כהן-אלרן, כאשר "אלרן", שם העט, הוא צירוף שמות ילדיו, אלונה ורני. רוב שנות עבודתו שימש כמנהל משאבי אנוש ברשות הדואר, תוך כדי קורסים שונים ועד ללימודים מתקדמים בניהול משאבי אנוש באוניברסיטת תל אביב. בדצמבר 2006 פרש (מרצון) לגמלאות, ולאחר מכן למד תסריטאות באוניברסיטה הפתוחה ותסריט שכתב על פי אחד מספריו ייצג אותה באותה שנה. זכה בפרס קוגל לספרות מטעם עירית חולון לשנת 2013, במקום שלישי, על ספרו "והמלאכים שותקים", ובאות "קסת הזהב" מטעם אגודת הסופרים בשנת 2015. אלרן-כהן כתב רשימות ביקורת רבות, בעיקר על ספרי שירה, בבלוג שלו במחלקה ראשונה ניוז-1.
ספריו > ספרי פרוזה

"תקרית נישואים", 1986, הוצאת אר-עם
"אחד בלב", 1990, הוצאת אור-עם
"עיקרון הכמיהה", 1999, הוצאת כנרת
"אספירונס", 1999, הוצאת כנרת
"עזה כמוות", 2002, הוצאת אסטרולוג
"כל הלילות", 2003, הוצאת אסטרולוג
"שמועות על אושר", 2008 הוצאת צבעונים
"והמלאכים שותקים", 2011 הוצאת צבעונים
"תהילה אחרונה", 2011 הוצאת צבעונים
"הכול לקחה האש", 2014 הוצאת צבעונים
"שתי ימי חיי", 2017, הוצאת צבעונים
"אחרי ההלם החיים", טרילוגיה, 2018 הוצאת צבעונים
"אחרי החיים" 2018, הוצאת צבעונים
"פואמה לסיגל", הוצאת צבעונים, 2019
"קנאת הצל", הוצאת צבעונים, 2020
ספריו > ספרי שירה

"אלוהים חולם", 2007 הוצאת צבעונים
"אלו ערגות", 2010 הוצאת צבעונים
"ימים ולילות", 2011 הוצאת צבעונים
"כמו הים כמו הרוח כמו החול", 2014 הוצאת צבעונים
"הגדת הפרת", 2019 הוצאת צבעונים.
ספריו > עיון

"שלושה בפרדס היצירה", ספר משותף, הוצאת מיטב-ארגמן, 2018
מאמרי ביקורת שפורסמו על יצירתו (רשימה חלקית)

הרצל חקק, אספירונס. כתב העת נהרדעא, חוב' 22 (2000)
הרצל חקק, טרגדיה של החמצה. הארץ, מוסף ספרים (מרץ 2000)
לירן שמריז, "אלו ערגות". מאזנים, כרך פ"ה, גל' 5
עשהאל, אורה, ערגה גדולה. מאזנים, כרך פ"ה, גל' 3 אוגוסט 2011
יצחק ברא"ז

| --- | --- |
אין תמונה חופשית
 לידה:  8 באוגוסט 1926 פתח תקווה, פלשתינה (א"י)
 פטירה:  15 באוגוסט 2021 (בגיל 95)
 מדינה:  ישראל 
 השכלה:  בית הספר למשפט וכלכלה, אוניברסיטת לונדון
 תפקידים בולטים:  שופט בית משפט השלום, חבר מועצת עיריית פתח תקווה
 צאצאים:  שפרה אש 
 
יצחק ברא"ז (8 באוגוסט 1926 – 15 באוגוסט 2021) היה איש ציבור ומשפטן ישראלי, שכיהן כשופט בית משפט השלום בתל אביב.
ביוגרפיה

נולד בפתח תקווה, בנו של יוסף ברא"ז ונכדו של זאב ברא"ז, ממתיישבי פתח תקווה. היה בוגר תיכון אחד העם בפתח תקווה. היה חבר החי"ש של ההגנה. בשנות ה-40 השלים תואר ראשון במשפטים בבית הספר למשפט וכלכלה בתל אביב. בשנת 1950, לאחר שקיבל רישיון לעריכת דין, נסע ללונדון לשנתיים וחצי להשתלמות באוניברסיטת לונדון. בין השנים 1953–1976 עמד בראש משרד עורכי דין בפתח תקווה. משנת 1968, במסגרת שירותו הצבאי בצה"ל במילואים, כיהן כנשיא בית המשפט הצבאי בשומרון, בדרגת רב-סרן.
בשנת 1978, בבחירות לעיריית פתח תקווה, שלראשונה כללו הצבעה ישירה על תפקיד ראש העירייה, היה מועמד הליכוד לראשות העירייה, והפסיד למועמד המערך דב תבורי. כיהן כראש האופוזיציה במועצת העיר עד שנת 1982.
בשנת 1982 התמנה כשופט בית המשפט השלום בתל אביב, וכיהן עד לפרישתו לגמלאות בשנת 1994. כמו כן, כיהן כמרצה באוניברסיטת תל אביב.
שימש כנשיא ארצי של ארגון "רוטרי ישראל", ראש אגף הספורט העממי במכבי, מרכז ומפקד מכבי הצעיר בפתח תקווה, וממלא מקום יו"ר ארגון הספורט העממי בישראל.
ברא"ז יזם צעדות עממיות רבות. ביניהן, צעדת מצדה המתקיימת משנת 1966.
נפטר ב-15 באוגוסט 2021.
היה נשוי לרינה סגל. בתם, ד"ר שפרה אש, היא מומחית לאונקולוגיית ילדים, מנהלת המחלקה להמטולוגיה אונקולוגיה ילדים בבית החולים רמב"ם; בתם עו"ד ספי ברא"ז-יונג היא תובעת בפרקליטות מחוז תל אביב; בנם אריק ברא"ז הוא מנכ"ל חברת "אקסטריפ" לטיולים ומסעות אתגריים ובתם קיקה ברא"ז-שורץ היא אדריכלית ובעלת משרד אדריכלות ותכנון עירוני שתכנן, בין היתר, את מתחם שרונה ושרונה מרקט.
הערות שוליים

↑  אתר TheMEDICAL רמב"ם: סבב מינויי בכירים בבית החולים / ראו ד"ר אש
| --- | --- |
בקרת זהויות :  NLI: 987007299837105171  LCCN: no2009195673  VIAF: 297746716   WorldCat (עם VIAF): 297746716
יעל אשכנזי

250PX
יעל אשכנזי (נולדה ב-17 בנובמבר 1976), היא מאמנת שחייה ישראלית. מאמנת ראשית במכבי ראשון לציון כעשרים שנה. הובילה אותה לזכייה בתואר סגנית אלופת ישראל (קיץ 2023) ואלופת הנוער (קיץ 2023 וחורף 2024). אימנה בצוות המאמנים של נבחרות ישראל באליפות אירופה בבריכת 25 מטר (נתניה 2015) ונבחרת ישראל באליפות העולם לנוער (נתניה 2023).
ביוגרפיה

אשכנזי נולדה וגדלה ברחובות, בת אמצעית מבין 3 אחיות. החלה לשחות במרכז וייסגל בגיל 4, בגלל מחלה של ניוון שרירים עם סיכוי קטן לחיות. לאחר שליחת ביופסיה לארצות הברית התברר שמדובר במחלת דרמטומיוזיטיס ולא ניוון שרירים. היא טופלה כחצי שנה בסטרואידים. בשנים 1984–1987 התגוררה עם משפחתה במונטווידאו, אורוגוואי בשל עבודתם של הוריה, שעבדו כמורים ונשלחו מטעם משרד החינוך. שם זכתה באליפות אורוגוואי בשחייה לילדות. עם חזרתה לארץ התאמנה במכבי ראשון לציון בהדרכתם של נלו בילדרמן ושושי בילדרמן בתו. מגיל צעיר הצטיינה בשחייה וזכתה באליפות ישראל לגילאים השונים וקבעה שיאי גילאים. באליפות אירופה לנוער שנערכה בסקוטלנד ב-1992 סיימה במקום תשיעי במשחה ל-100 מטר גב. אותה שנה השתתפה במשחקי מכבי שנערכו באורוגוואי. היא התאמנה עד שהתגייסה לצבא. בשנים 1995–1997 שרתה בצבא. בתפקיד האחרון שימשה כמ"פ טירוניות בנח"ל. היא השתחררה בדרגת סרן.
בשנת 2003 סיימה תואר ראשון בשיקום נכים ותעודת הוראה בחינוך גופני במכללת וינגייט. תוך כדי לימודיה החלה לעבוד כמאמנת שחייה משנת 2003 במכבי וייסגל וכמאמנת שחייה בכירה משנת 2004 במכבי ראשון לציון. משנת 2008 בעלת תואר שני במדעי ההתנהגות במכללת וינגייט. משנת 2022 בוגרת קורס בפסיכולוגיה של הספורט.
באליפות אירופה (בריכת 25 מטר) שנערכה בישראל בשנת 2015 עבדה בצוות המאמנים של הנבחרת הלאומית.
בשנת 2020 הקימה ומאמנת את Team Elite, המורכבת מ-12 שחיינים המובילים של קבוצתה הזוכים לתנאי אימון משופרים.
בשנת 2023 אימנה את נבחרת ישראל באליפות העולם לנוער. אותה שנה הובילה את קבוצתה לסגנות אליפות ישראל (מקום ראשון בין הנשים) ואלופת הנוער. בפברואר 2024 הובילה את הקבוצה לזכייה נוספת באליפות הנוער ולמקום שני לבוגרות.
בין השחיינים הבולטים שאימנה אשכנזי, נמנים אלופי ישראל בשחייה: תום מיניס ותומר שוסטר שייצגו את ישראל באליפות אירופה (בלגרד 2024), קרן אייזברוך, אליסה משקוביץ וניק רוזנברג חבר נבחרת ישראל.
הערות שוליים

↑  גיא דר, מגולובטי עד גולדין: הכירו את נבחרת הנוער של ישראל לאליפות העולם בשחייה, באתר shvoong, ‏3 בספטמבר 2023
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יעל אשכנזי".
יחסי מוזמביק–פינלנד

| יחסי מוזמביק–פינלנד |
| --- | --- |
מוזמביק: פינלנד


מוזמביק: פינלנד
שטח (בקילומטר רבוע)
799,380: 338,145
אוכלוסייה
34,881,116: 5,618,827
תמ"ג (במיליוני דולרים)
20,625: 300,187
תמ"ג לנפש (בדולרים)
591: 53,425
משטר
רפובליקה: דמוקרטיה פרלמנטרית

נשיא מוזמביק פיליפה ניוסי נפגש עם ראש ממשלת פינלנד סאנה מרין בעת ביקורו במדינה, 2022
יחסי מוזמביק–פינלנד הם היחסים הדו-צדדיים בין רפובליקת מוזמביק לרפובליקת פינלנד. פינלנד הכירה במוזמביק ב-4 ביולי 1975, ושתי המדינות כוננו יחסים דיפלומטיים ביניהן ב-18 ביולי 1975. בנובמבר 2008, נשיאת פינלנד, טריה הלונן, כינתה את מערכת היחסים של ארצה עם מוזמביק "מצוינת".
סקירה כללית

מאז 1987, מוזמביק היא אחת מהשותפות העיקריות של פינלנד בסיוע לפיתוח, כאשר מוזמביק קיבלה מפינלנד 23 מיליון אירו בשנת 2008. בשנת 2009 גדלה תרומת הסיוע של פינלנד למוזמביק ל-26.6 מיליון אירו. בשנת 2008 נעשה שימוש בסיוע פיתוח במגזרי החקלאות, החינוך והבריאות. באוקטובר 2008 ביקר השר הפיני לסחר חוץ ופיתוח, פאבו וירינן, במוזמביק כדי לדון בפיתוח ובסחר.
חלק גדול מהסיוע הפיני למוזמביק הופנה לפיתוח כפרי, במיוחד במטרה להגדיל את הפריון החקלאי ולהגדיל את הכנסת החקלאים במדינה.
נציגויות דיפלומטיות

מוזמביק מיוצגת בפינלנד באמצעות שגרירותה בסטוקהולם, שוודיה.
לפינלנד יש שגרירות במפוטו, בירת מוזמביק.
יחיאל מיכל שטרן

| --- | --- |
אין תמונה חופשית
 לידה:  1949 (בן 75 בערך) ירושלים 
 מדינה:  ישראל 
 השתייכות:  יהדות חרדית
 תפקידים נוספים:  רב שכונת עזרת תורה בירושלים
 
הרב יחיאל מיכל שטרן (נולד בשנת 1949) הוא רב שכונת עזרת תורה בירושלים ומחבר פורה של ספרות תורנית בשלל תחומים.
שחזור לימודיו בילדותו של הרב יחיאל מיכל שטרן
תולדותיו

נולד בירושלים לרחל ולרב משה אהרן שטרן, שהיה המשגיח של ישיבת קמניץ. אבי סבתו הוא הרב יעקב יוסף הרמן מארצות הברית (חותנו של הרב חיים פינחס שיינברג). בצעירותו למד בישיבת בית מאיר בבני ברק.
נשוי למלכה, בתו של הרב אברהם דב אוירבך, ראש ישיבת אור שמח ורב שכונת בקעה, אב לעשרה. נכדו הוא החזן והזמר חיים שטרן.
בשנות ה-70 התמנה לרבה של שכונת עזרת תורה[דרושה הבהרה][דרוש מקור]. בתחילת שנות ה-80 שימש כמפקח על מקוואות במשרד הדתות[דרוש מקור].
הרב שטרן הוא ראש כולל "חלב חיטים" בטירת כרמל וראש ישיבת "תורת אברהם". הוא חבר בוועד רבני זק"א.
ספריו > הלכה

רוב ספרי ההלכה של הרב שטרן מופקים במהדורות מעין אלבומיות, מלווים בתמונות צבעוניות.
ספריו > הלכה > שבת

ספר השבת: הלכות שבת לנוער בהמחשת תמונות צבעוניות, על פי דברי המשנה ברורה וגדולי הפוסקים
מלאכת שבת: על ל"ט מלאכות ודינים היוצאים למעשה בהלכות שבת ע"פ הכרעת המשנה ברורה וגדולי הפוסקים
תורת המוקצה: בירור בענייני מוקצה השכיחים
ספריו > הלכה > פסח

הפסח כהלכתו: קיצור הלכות וענייני חג הפסח
ספריו > הלכה > סוכות

כשרות ארבעת המינים
ספריו > הלכה > הלכות סעודה וברכות הנהנין

ברכות הנהנין: בירורי הלכה בדיני ברכת מזונות והמסתעף מזה
ברכת ים: על ענייני ברכות הנהנין
הסעודה וברכותיה: בירורי הלכה בדיני סעודה
ספריו > הלכה > טהרת המשפחה

שערי טבילה: חידושים וביאורים בהלכות נדה
שערי טהרה: חידושים וביאורים בהלכות נדה
שבילי טהרה: שו"ת בענייני נדה ומקוואות
ספריו > הלכה > שמיטה

שביעית בהלכה: בירורי הלכה בענייני שביעית
שמיטה בהלכה ובאגדה: דיני מלאכות בשמיטה, בהמחשת תמונות צבעוניות
ספריו > הלכה > עניינים שונים בהלכה

מצהלות חתנים: מנהגים והליכות חתן וכלה
נשמת אדם: דיני וענייני אבלות, השכר והעונש, ימות המשיח ועולם התחייה
איבוד לדעת בהלכה
ספריו > הגדה של פסח

הגדה של פסח עם פירוש "ההגדה כפשוטה"
הגדה של פסח: תפארת ההגדה
ספריו > על התורה והנ"ך

חמישה חומשי תורה עם באור "מדרש הלכה": מדרשי חז"ל בענייני הלכה, עם ביאור מדברי ראשונים ואחרונים
פניני קדם: דברי גאוני קדמאי על התורה
התורה התמימה: על נביאים וכתובים, מעין סדרת המשך לתורה תמימה.
ספריו > סידורי תפילה

סידור התהלה והתפארת: כולל ביאורים בדרך הפשט מהראשונים והאחרונים
סידור עיון תפלה: לימות החול, נוסח אשכנז
ספריו > חינוך

בית ומנוחה: הדרכות והנהגות לבנין הבית על פי דרך התורה (מתורת אביו הרב משה אהרן שטרן)
המחנך: פרקי הדרכה בענייני חינוך לתורה ומידות ויראת שמים, על פי משלי גדולי קדמונינו
ספריו > ביוגרפיה

גדולי הדורות: סקירה קצרה ותמציתית מחיי וחיבורי גדולי הדורות בעבר (3 חלקים)
המאור הגדול: שביבי נגה מחיי מרן רבי שלמה זלמן אויערבאך
מרן ראש הישיבה: תולדות הרב שך
המשגיח: שביבי נוגה מחיי רבי משה אהרן שטרן משגיח דישיבת קמניץ
זהרי חמה: על הרב זונדל קרויזר
מרן: על הרב עובדיה יוסף
סוד שי"ח: לדמותו של רבי שמריהו יוסף חיים קניבסקי זצוק"ל.
ספריו > ליקוטים ועניינים שונים

אוצר הידיעות: לקט ידיעות מעניינות שהובאו במדרשים ובש"ס בראשונים ואחרונים וספרי התולדות - 5 חלקים
ארץ חמדה: מקומות ואתרים בארץ ישראל על פי דברי חז"ל ראשונים ואחרונים
אשת חיל: לקט על נשים, שהובאו במדרשים ובש"ס ובראשונים ובאחרונים ובספרי התולדות
אור המקדש: תמונות תלת־ממדיות של בית המקדש השני, מלוות בהסברים
בית השם: ביאור על מסכת מידות על פי ראשונים ואחרונים, מלווה בתמונות
המקומות הקדושים :סקירה על מקומות הקדושים בארץ ישראל
התורה והמצוה: בירורים בהלכה ואגדה על כל המצוות העשה ואל תעשה שנוהגות בזמן הזה
ועשו לי מקדש: המשכן וכליו ובגדי הכהונה: ביאור מקיף על כל ענייני המשכן על פי דברי חז"ל, מדרשים, ראשונים ואחרונים
מועדי השנה: ידיעות בסיסיות בהלכות ומנהגי חגי וזמני השנה
מעון הברכה: הערות והארות למסכת ברכות
נשמת כל חי: תכונת בעלי החיים ושירתם כפי שהובא בדברי חז"ל הקדושים
רעיונות לדרוש: מפי ספרים וסופרים ומגידים בעבר ובהווה
שבילי ים: כולל חדושים וביאורים בכמה עניינים בש"ס ובדברי הרמב"ם
תורת הנסתר: ידיעות כלליות בתורת הנסתר למתחילים, וביאור לפרקים הראשונים של ספר אוצרות חיים, לרבנו חיים ויטאל
ספר לשון לימודים: ביאורים בענייני לשון בתורה ובחז"ל. תשע"ג.
ספריו > פרסומים באנגלית

The Book of Shabbos :With color photographs of the Melachos
Halachos of the Four Species
Reb Shlomo Zalman: An appreciation of the Gaon and posek hador HaRav Shlomo Zalman Auerbach
Reflections on the life of Rav Moshe Aaron Stern zt"l, Mashgiach of Kamenitz Yeshiva
יצחק בר ששון

רבי יצחק בר ששון היה פוסק הלכה ודיין בתקופת הראשונים, במאה ה-12. כיהן כדיין בבית דינו של הרמב"ם בפוסטאט שבמצרים.
קורותיו

פעל במצרים בבית דינו של הרמב"ם שהיה אב בית הדין. רבי יצחק בר ששון היה הדיין השני, לצד רבי שמואל בן סעדיה (הדיין השלישי), ורבי מנשה בר יוסף (דיין רביעי). בית הדין תיקן תקנות לכל ארץ מצרים. למשל, בשנת ד'תתקמ"ז (1186) תיקן שכל ענייני הנישואין והגירושין ייעשו על פי רבני המקום שבקיאים בדינים אלו. כמו כן, בית הדין חיזק את הנשים לטבול במקווה לאחר ימי הנידה, כהלכה. בית הדין עסק גם ביחס לקראים. השתמרו מעל עשרה פסקי דין מהרמב"ם שרבי יצחק בר ששון מצטרף לדעתו. יש הסבורים כי רבי שמואל בן עלי חיבר את השיר 'בלבו תבונות' לשבחו של רבי יצחק בר ששון.
בשנת תתקנ"ו (1196) החרים את רב שר שלום נגיד מצרים וראש ישיבת גאון יעקב בפוסטאט.
קורותיו > הערכתו לרמב"ם

רבי יצחק בר ששון התבטא על הרמב"ם ”רבינו משה הרב המובהק” וכן ”מורינו ורבינו משה הרב הגדול” וייתכן שהיה תלמידו.
הערות שוליים

↑  ראו שו"ת הרמב"ם סימן שמח; ובמהד' מכון ירושלים סימן רל.
↑  ראו שו"ת הרמב"ם מהד' ירושלים ספר נשים סי' קסז.
↑  ראו שו"ת הרמב"ם מהד' ירושלים ספר נשים סימן רלד.
↑  ראו: יהודה רצהבי, שלשה עשר שקיעי שיר, בתוך: סיני קא.
↑  ראו: נפתלי הכהן, אוצר הגדולים ח, פז.
↑  ראו שו"ת הרמב"ם מהד' ירושלים, ספר נשים סימן קצט.
↑  ראו שו"ת הרמב"ם מהד' ירושלים, ספר קדושה סימן שכה.
יחסי מדגסקר–רוסיה

| יחסי מדגסקר–רוסיה |
| --- | --- |
מדגסקר: רוסיה


מדגסקר: רוסיה
שטח (בקילומטר רבוע)
587,041: 17,098,242
אוכלוסייה
32,158,731: 144,612,532
תמ"ג (במיליוני דולרים)
16,032: 2,021,421
תמ"ג לנפש (בדולרים)
499: 13,978
משטר
רפובליקה: רפובליקה פדרלית נשיאותית

יחסי מדגסקר–רוסיה הם היחסים שבין רפובליקת מדגסקר לפדרציה הרוסית.
היסטוריה

היחסים הרשמיים בין המדינות החלו ב-29 בספטמבר 1972.
במהלך המשבר הפוליטי במדגסקר ב-2009, אמר שר החוץ של רוסיה סרגיי לברוב כי "רוסיה מודאגת מהתדירות הגוברת של הניסיונות ביבשת אפריקה לפנות לשיטות לא חוקיות לפתרון בעיות פוליטיות פנימיות". הוא המשיך ואמר כי בנוסף להגברת הבעיות הכלכליות והחברתיות, השימוש בכוח מעורר דאגה ונוגד את העקרונות הדמוקרטיים, תוך שהוא מאשר את תמיכת רוסיה בעמדת האיחוד האפריקני.
ייצוג דיפלומטי

למדגסקר יש שגרירות במוסקבה.
לרוסיה יש שגרירות באנטננריבו.
טקס פרסי האקדמיה הבריטית לקולנוע ה-41

| --- | --- |
 תאריך:  1988 
 מיקום:  לונדון 
 המועמדים והזוכים הבולטים
 הסרט הטוב ביותר:  ז'אן דה פלורט
 →40 42←
 
טקס פרסי האקדמיה הבריטית לקולנוע ה-41 שמעניקה האקדמיה הבריטית לאמנויות הקולנוע והטלוויזיה, נערך בשנת 1988, בו הוענקו פרסים לסרטים הטובים ביותר של שנת 1987.
זוכים ומועמדים > הסרט הטוב ביותר

ז'אן דה פלורט
זעקה לחופש
ימי הרדיו
תקווה ותהילה
זוכים ומועמדים > השחקן הטוב ביותר

שון קונרי – שם הוורד
גארי אולדמן - זקוף ת'אוזן
איב מונטאן - ז'אן דה פלורט
ז'ראר דפארדיה - ז'אן דה פלורט
זוכים ומועמדים > השחקנית הטובה ביותר

אן בנקרופט – 84 Charing Cross Road
שרה מיילס - תקווה ותהילה
ג'ולי וולטרס - שירותים אישיים
אמילי לויד - לו היית כאן
זוכים ומועמדים > השחקן הטוב ביותר בתפקיד משנה

דניאל אוטיי – ז'אן דה פלורט
ג'ון ת'או - זעקה לחופש
איאן באנן - תקווה ותהילה
שון קונרי - הבלתי משוחדים
זוכים ומועמדים > השחקנית הטובה ביותר בתפקיד משנה

סוזן וולדרידג' – תקווה ותהילה
ג'ודי דנץ' - 84 Charing Cross Road
ונסה רדגרייב - זקוף ת'אוזן
דיאן ויסט - ימי הרדיו
זוכים ומועמדים > פרס דייוויד לין לבמאי הטוב ביותר

אוליבר סטון - פלאטון
קלוד ברי - ז'אן דה פלורט
ג'ון בומן - תקווה ותהילה
ריצ'רד אטנבורו - זעקה לחופש
זוכים ומועמדים > התסריט המקורי הטוב ביותר

לו היית כאן - בריאן ללנד
שירותים אישיים - דייוויד ללנד
תקווה ותהילה - ג'ון בורמן
ימי הרדיו - וודי אלן
זוכים ומועמדים > התסריט המעובד הטוב ביותר

ז'אן דה פלורט - קלוד ברי וז'ראר בראש
זקוף ת'אוזן - אלן בנט
דוריט הקטנה - כריסטין אדזרד
84 Charing Cross Road - יו וייטמור
זוכים ומועמדים > הסרט הזר הטוב ביותר

Offret
זוכים ומועמדים > הצילום הטוב ביותר

ז'אן דה פלורט - ברונו נויטן
תקווה ותהילה - פיליפ רוסלו
פלאטון - רוברט ריצ'רדסון
זעקה לחופש - רוני טיילור
זוכים ומועמדים > העריכה הטובה ביותר

פלאטון - קלייר סימפסון
תקווה ותהילה - איאן קרפורד
זעקה לחופש - לזלי ווקר
ימי הרדיו - סוזן אי. מורס
זוכים ומועמדים > עיצוב התלבושות הטוב ביותר

ימי הרדיו - ג'פרי קורלנד
דוריט הקטנה - ג'ויס קרטר, דניאל גרדרס, קלוד גסטין, ג'ודית לום, סאלי ניל, ג'קי סמית', ברברה סונקס
הבלתי משוחדים - מרילין ואנס-סטראקר
תקווה ותהילה - שירלי ראסל
זוכים ומועמדים > האיפור ועיצוב השיער הטובים ביותר

שם הוורד - Hasso von Hugo
ז'אן דה פלורט - מישל דרנל, Jean-Pierre Eychenne
הזבוב - כריס וואלאס, סטפן דופיוס
תקווה ותהילה - אנה דרייהרסט
זוכים ומועמדים > המוזיקה הטובה ביותר

הבלתי משוחדים - אניו מוריקונה
זעקה לחופש - ג'ורג' פנטון, ג'ונס גוואנגה
תקווה ותהילה - פיטר מרטין
לו היית כאן - סטנלי מאיירס
זוכים ומועמדים > עיצוב ההפקה הטוב ביותר

ימי הרדיו - סנטו לוקסטו
הבלתי משוחדים - ויליאם א. אליוט
תקווה ותהילה - אנתוני פראט
ז'אן דה פלורט - ברנרד וזאט
זוכים ומועמדים > הסאונד הטוב ביותר

זעקה לחופש
תקווה ותהילה
ימי הרדיו
מטאל ג'אקט
זוכים ומועמדים > האפקטים החזותיים הטובים ביותר

המכשפות מאיסטוויק
חנות קטנה ומטריפה
הזבוב
מטאל ג'אקט
זוכים ומועמדים > עמית האקדמיה

פדריקו פליני
| פרס באפט"א לקולנוע |
| --- | --- | --- |
| פרסים עכשוויים | שחקן • שחקנית • סרט אנימציה • סרט בריטי • ליהוק • צילום • עיצוב תלבושות • בכורה לתסריטאי, במאי או מפיק בריטי מצטיין • במאי • סרט תיעודי • עריכה • הסרט הטוב ביותר • סרט שאינו בשפה האנגלית • איפור ועיצוב שיער • מוזיקה • עיצוב הפקה • כוכב עולה • תסריט מעובד • תסריט מקורי • סרט אנימציה קצר • סרט קצר • סאונד • שחקן משנה • שחקנית משנה • אפקטים חזותיים |  |
| פרסים מיוחדים | פרס עמית באפט"א • תרומה מצטיינת לקולנוע • פרס מיוחד |  |
| פרסי עבר | פרס השחקן המבטיח • התסריט • התסריט הבריטי • השחקן הבריטי • השחקן הזר הטוב ביותר • השחקנית הבריטית • השחקנית הזרה |  |
| טקסים | 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020/21 • 2021 • 2022 • 2023 |  |
יעקב בריי

| --- | --- |
אין תמונה חופשית
 מדינה:  ישראל 
 השכלה:  אוניברסיטת בר-אילן 
 השתייכות:   משטרת ישראל
 תקופת הפעילות:  1977–2011 (כ־34 שנים)
 דרגה:    תת ניצב
 תפקידים בשירות
 ראש חטיבת החקירות  נשיא בית הדין לערעורים  ראש היחידה הארצית למאבק בפשיעה הכלכלית  סגן ראש אגף החקירות והמודיעין
 תפקידים אזרחיים
 מנכ"ל הוצאת עם עובד
 
יעקב (ג'קי) בריי (נולד ב-1955) הוא תת-ניצב בדימוס במשטרת ישראל, כיהן כראש היחידה הארצית למאבק בפשיעה הכלכלית וסגן ראש אגף החקירות והמודיעין. לאחר פרישתו מהמשטרה כיהן בשנים 2011–2015 כמנכ"ל הוצאת עם עובד.
ביוגרפיה

בריי נולד וגדל ביפו, אמו ילידת בולגריה ואביו ניצול השואה מיוון. ב-1977 התגייס למשטרת ישראל, שירת ביחידת בילוש לנוער. השלים לימודי הבגרות ותואר ראשון בקרימינולוגיה ותולדות עם ישראל באוניברסיטת בר-אילן וסיים קורס קציני משטרה. שירת כקצין נוער במשטרת בת ים, היה ראש צוותי חקירה מיוחדים ובין השאר עמד בראש צוות החקירה של פרשת גיתית איזראלוב שהורשעה ברצח בעלה. שירת כראש מפלג תשאול ביחידה המרכזית לחקירת פשעים. לאחר מכן פיקד על תחנת המשטרה בחולון ובאזור. שירת כקצין אגף חקירות של מחוז דרום ושירת כסגן ראש היחידה הארצית לחקירות הונאה, בתפקיד זה עמד בראש צוותי חקירה לבדיקת הבחירות המקדימות במפלגות הליכוד והעבודה, שהביאו להעמדתה לדין ולהרשעתה של חברת הכנסת נעמי בלומנטל. לאחר מכן שימש ראש חטיבת החקירות באגף החקירות. ב-2007 מונה לנשיא בית הדין לערעורים של המשטרה. במקביל התמחה בעריכת דין. ב-2008 מונה לראש היחידה הארצית למאבק בפשיעה הכלכלית וב-2010 מונה לסגן ראש אגף החקירות והמודיעין.
בדצמבר 2011 נבחר למנכ"ל הוצאת עם עובד, הליך מינויו והיותו קצין משטרה לשעבר, עוררו מחלוקת והביאו להתפטרותו של יו"ר מועצת המנהלים של ההוצאה, עו"ד רוני פיינשטיין, לפרישתה של העורכת והמתרגמת אילנה המרמן ולמחאה של עורכים נוספים. באוקטובר 2015 פרש בריי מתפקידו. ב-2018 הצטרף למשרד עורכי דין גדעון פישר כמנהל מחלקת הצווארון הלבן.
בריי בוגר המכללה לביטחון לאומי, נשוי למיכל ואב לשלושה.
הערות שוליים

↑  מוטי אקסמיט, מינויים חדשים ודרגות במשטרת ישראל, באתר News1 מחלקה ראשונה, 28 בפברואר 2007
↑  יהונתן ליס, ראש היחידה נגד פשיעה כלכלית קיבל הטבות שכר בסך רבע מיליון שקלים, באתר הארץ, 27 באוגוסט 2009
↑  מיה סלע, מנכ"ל עם עובד הבא: קצין משטרה לשעבר, באתר הארץ, 29 בדצמבר 2011
↑  מיה סלע, אילנה המרמן פורשת מעם עובד בעקבות מינויו של קצין משטרה לשעבר למנכ"ל, באתר הארץ, 3 בינואר 2012
↑  מיה סלע, עורכים בעם עובד מסתייגים ממינוי בריי, באתר הארץ, 5 בינואר 2012
↑  מנחם שטאובר, ‏עוה"ד משה בכר ויעקב (ג'קי) בריי מצטרפים למשרד גדעון פישר, באתר גלובס, 19 באוגוסט 2018
ה